Moses 4 - Oor Kerk - Shama MinistriesShama Ministries
MOSES 4 – OOR KERK EN DIE TIPE VRAE
Jeremia 7: 3 – 8
Vertrou nie op bedrieglike woorde nie–wat sê: Die HERE se tempel, die HERE se tempel, die HERE se tempel is dit!
vreemdeling, wees en weduwee nie verdruk nie en geen onskuldige bloed in hierdie plek vergiet nie en agter ander gode nie aan loop tot julle eie skade nie–
Wat is die Kerk van Jesus Christus?
Dit is nogal ‘n vraag wat ons aan die dink kan sit. Daar is so baie definisies in die Bybel dat ons kan aanhou met ‘n lang Bybelstudie net oor die verskillende benamings. So kan dit wees bruid, liggaam, volk, uitverkiestes ens. Maar dit is nie die vraag nie.
Die vraag is: “Wat is die Kerk van Jesus Christus?”
Daar is al soveel boeke en verduidelikings gegee dat baie mense of nie meer belangstel nie, of hulle het al opgegee het om na artikels en boeke te kyk waarin elke persoon sy eie gedagte deurgee.
Ek wil die vraag uit ‘n baie ander oogpunt benader. Ek wil nie ‘n twis begin oor of ‘n huiskerk of ‘n institusionele kerk reg is of verkeerd is nie, of die betekenis van die woord Ekklesia naspeur nie. Ek wil ook nie kyk of ‘n Pinkster kerk of een van die susters kerke reg is nie. Ek wil kyk na ons begrip van kerk. Dit sal ook dan vir my die riglyn gee van wat Kerk is of nie is nie.